Predkladacia správa

Podnet na vypracovanie návrhu nariadenia
    Ministerstvo zdravotníctva Slovenskej republiky predkladá návrh nariadenia vlády Slovenskej republiky mimo Plánu legislatívnych úloh vlády Slovenskej republiky na rok 2004.

Vyjadrenie účelu a odôvodnenie potreby návrhu nariadenia vlády
	Cieľom navrhovaného nariadenia vlády Slovenskej republiky je ustanoviť výšku úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci. 

Obsah návrhu nariadenia vlády
	Návrh nariadenia vlády Slovenskej republiky obsahuje stanovenie maximálnych cien výšky úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci.

Dopad na štátny rozpočet
Realizácia návrhu nariadenia vlády Slovenskej republiky nebude mať dopad na štátny rozpočet, rozpočty obcí a rozpočty vyšších územných celkov. Finančný dopad na verejné financie je uvedený v doložke finančných, ekonomických a environmentálnych vplyvov a vplyvov na zamestnanosť. 

Dôvod nesprístupňovania návrhu nariadenia vlády
Nie je dôvod nesprístupňovania návrhu nariadenia vlády.

Informácia o pripomienkovom konaní
	Návrh nariadenia vlády bol predložený na pripomienkové konanie celkom 56 pripomienkujúcim orgánom. Výsledky pripomienkového konania sú uvedené vo vyhodnotení pripomienkového konania.

Hromadná pripomienka
zo strany verejnosti uplatnená nebola.

	Návrh nariadenia vlády prerokovala dňa 14. decembra 2004 Legislatívna rada vlády Slovenskej republiky; jej pripomienky a odporúčania sú v predloženom návrhu zapracované.